**Rīkojuma projekta „Grozījums Ministru kabineta 2012.gada 13.februāra rīkojumā Nr. 72 „Par koncepciju par korupcijas risku samazināšanu valsts pārvaldes iestādēs un pašvaldībās”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta 2012.gada 13.februāra rīkojuma Nr. 72 „Par koncepciju par korupcijas risku samazināšanu valsts pārvaldes iestādēs un pašvaldībās” 2.punkts. |
|  2. |  Pašreizējā situācija un problēmas | Ar Ministru kabineta 2012.gada 13.februāra rīkojumu Nr.72 tika apstiprināta Korupcijas novēršanas un apkarošanas biroja (turpmāk – Birojs) izstrādātā koncepcija „Par korupcijas risku samazināšanu valsts pārvaldes iestādēs un pašvaldībās” (turpmāk – Koncepcija), vienlaikus uzdodot Birojam izstrādāt Koncepcijā ietvertā risinājuma 3.varianta 3.uzdevumā minētos tiesību aktu projektus, proti, projektus par iekšējās kontroles prasībām korupcijas novēršanas jomā.Tomēr tikai 2012.gada 8.maijā tika pieņemti Ministru kabineta noteikumi Nr.326 „Noteikumi par iekšējās kontroles sistēmu tiešās pārvaldes iestādēs”, kuru 2.4. apakšpunkts vispārīgi nosaka, ka viena no iekšējās kontroles sistēmas darbības pamatprasībām ir iespējamo korupcijas un interešu konflikta izveidošanās risku novēršana. Minēti noteikumi ir izdoti saskaņā ar Valsts pārvaldes iekārtas likuma 17.panta sesto daļu un tie nosaka iekšējās kontroles sistēmas pamatprasības un tās izveidošanas, uzraudzības un uzlabošanas kārtību tikai tiešās pārvaldes iestādēs. Minētajos noteikumos iekļautās normas par korupcijas un interešu konflikta izveidošanās risku novēršanu nepieciešams papildināt un Birojs jau ir sagatavojis nepieciešamos grozījumus, tomēr tie attiecas tikai uz tiešās pārvaldes iestādēm.Papildus minētajam Birojs atbilstoši Ministru kabineta 2012.gada 13.februāra rīkojuma Nr. 72 „Par koncepciju par korupcijas risku samazināšanu valsts pārvaldes iestādēs un pašvaldībās” 3.punktam izstrādā metodiku, saskaņā ar kuru nosakāma ienākumu un parādsaistību proporcija personām, kuras nodarbinātas korupcijas riskam pakļautos amatos, lai konstatētu, vai šīs personas iekļaujamas riska grupā. Uzdevuma izpildes termiņš ir 2012.gada 31.oktobris. Darba gaitā tika secināts, ka atsevišķi principi saistībā ar ienākumu un parādsaistību proporciju ir iestrādājami 2012.gada 8.maija Ministru kabineta noteikumos Nr.326 „Noteikumi par iekšējās kontroles sistēmu tiešās pārvaldes iestādēs”. Līdz ar to grozījumi 2012.gada 8.maija Ministru kabineta noteikumos Nr.326 „Noteikumi par iekšējās kontroles sistēmu tiešās pārvaldes iestādēs” saistībā ar abiem minētajiem uzdevumiem būtu virzāmi vienlaicīgi.Turklāt, lai atrisinātu visus Koncepcijā minētos problēmjautājumus saistībā ar iekšējās kontroles sistēmu, nepieciešams iekšējās kontroles prasības izstrādāt arī attiecībā uz pašvaldībām un valsts un pašvaldību kapitālsabiedrībām. Lai gan saskaņā ar Valsts pārvaldes iekārtas likuma 17.panta otrās daļas 6.punktu un 30.panta otro daļu pastarpinātās valsts pārvaldes iestādes vadītājam jāizveido iekšējās kontroles sistēma, likumā nav deleģējuma izstrādāt Ministru kabineta noteikumus par iekšējās kontroles sistēmu pastarpinātās valsts pārvaldes iestādēs. Ievērojot minēto, nepieciešams sagatavot attiecīgus grozījumus Valsts pārvaldes iekārtas likumā. Vienlaicīgi darba grupa Biroja vadībā atbilstoši Ministru kabineta 2012.gada 13.februāra rīkojuma Nr. 72 „Par koncepciju par korupcijas risku samazināšanu valsts pārvaldes iestādēs un pašvaldībās”4.punktam strādā pie normatīvajiem aktiem, lai nodrošinātu atklātību un brīvu konkurenci valsts un pašvaldību institūciju un kapitālsabiedrību personāla atlasē. Uzdevuma izpildes termiņš ir 2012.gada 31.decembris. Saistībā ar minētā uzdevuma izpildi arī būs nepieciešami grozījumi Valsts pārvaldes iekārtas likumā, kas nav vēl izstrādāti. Līdz ar to lietderīgi būtu virzīt vienlaicīgi visus grozījumus Valsts pārvaldes iekārtas likumā, kas izriet no uzdevumu izpildes saistībā ar koncepciju. Ievērojot minēto, nepieciešams pagarināt Ministru kabineta 2012.gada 13.februāra rīkojumā Nr. 72 „Par koncepciju par korupcijas risku samazināšanu valsts pārvaldes iestādēs un pašvaldībās” 2.punktā dotā uzdevuma izpildi līdz 2012.gada 31.decembrim.  |
| 3. |  Saistītie politikas ietekmes novērtējumi un pētījumi | *Projekts šo jomu neskar* |
|  4. |  Tiesiskā regulējuma mērķis un būtība | Rīkojuma projekts paredz Ministru kabineta 2012.gada 13.februāra rīkojuma Nr. 72 „Par koncepciju par korupcijas risku samazināšanu valsts pārvaldes iestādēs un pašvaldībās” 2.punktā paredzētā uzdevuma izpildi pagarināt līdz 2012.gada 31.decembim, lai vienlaicīgi tiktu virzīti:1. jautājumi, kas saistīti ar korupcijas risku novēršanu (tai skaitā metodika ienākumu un parādsaistību proporcijas noteikšanai, lai konstatētu, vai šīs personas iekļaujamas riska grupā);
2. nepieciešamie grozījumi Valsts pārvaldes iekārtas likumā.
 |
|  5. |  Projekta izstrādē iesaistītās institūcijas | *Projekts šo jomu neskar*  |
|  6. |  Iemesli, kādēļ netika nodrošināta sabiedrības līdzdalība | Rīkojuma projekts pēc būtības ir tehniskais tiesību akta projekts, jo ar to tiek grozīts tikai termiņš. Birojs uzskata, ka sabiedrības līdzdalība šādam tehniskam grozījumam nav nepieciešama. |
|  7. |  Cita informācija | Nav |
|   **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Rīkojuma projekts attiecas tikai uz Biroju un tam doto uzdevumu izstrādāt tiesību akta projektu.  |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  *Projekts šo jomu neskar* |
|  3. |  Tiesiskā regulējuma finansiālā ietekme | Rīkojuma projekts tiks īstenots esošā finansējuma ietvaros, tāpēc papildu finansējums no valsts budžeta nav nepieciešams. |
|  4. |  Tiesiskā regulējuma nefinansiālā ietekme | *Projekts šo jomu neskar* |
|  5. |  Administratīvās procedūras raksturojums | *Projekts šo jomu neskar* |
|  6. |  Administratīvo izmaksu monetārs novērtējums | *Projekts šo jomu neskar* |
|  7. |  Cita informācija |  Nav |

 Anotācijas III, V un VI sadaļa – nav attiecināms.

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | *Projekts šo jomu neskar* |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  Rīkojuma projekta izpildi nodrošinās Birojs. Jaunas valsts un pašvaldību institūcijas netiks radītas, kā arī netiks paplašinātas esošo institūciju funkcijas. |
|  2. |  Projekta izpildes ietekme uz pārvaldes funkcijām |  *Projekts šo jomu neskar* |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Pārvaldes institucionālā struktūra netiks mainīta.  |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | *Projekts šo jomu neskar* |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  *Projekts šo jomu neskar* |
|  6. |  Cita informācija |  Nav |

Ministru prezidents V.Dombrovskis

Vizē Korupcijas novēršanas un

apkarošanas biroja priekšnieks J.Streļčenoks

2012.09.28.

879

Korupcijas novēršanas un apkarošanas biroja

Korupcijas novēršanas nodaļas galvenā speciāliste

I.Terinka, 67356165-231,

Inese.Terinka@knab.gov.lv